སྟབས་ཀྱིས་ར་སྐྱེས་ལ་ཞོན་པ། ཤིན་ཏུ་དྲག་པོའི་ཉམས་ཅན། སྟོན་ཀའི་ཉི་མ་འབུམ་
གྱི་འོད་ཟེར་འཕྲོ་བ། དྲང་སྲོང་གི་ཚོགས་ཀྱིས་སྐོར་བར་གྱུར་པ་ལ། ཨོཾ་ཨཿཧྲཱིཿཔྲ་ཝ་ར་སད་ཀཱ་
རཾ། པྲོཀྵ་ཎཾ། པྲོཀྵ་ཎཾ་གྱི་གནས་སུ་ཨཉྩ་མ་ནཾ་བཅུག་པའི་སྔགས་རྒྱས་ཞབས་བསིལ་དང་། ཨཉྙཾ་
གྱི་སྔགས་རྒྱས་མཆོད་ཡོན་དང་། པཱཏྱཾ་གི་སྔགས་རྒྱས་ཞབས་བསིལ་ཕུལ་ནས། ཨོཾ་བཛྲ་ཨགྣི་ཡེ་
པུཥྤ་པྲ་ཏིཙྪ་ཡེ་སྭཱ་ཧཱ། དྷུ་པེ། ཨཱ་ལོ་ཀེ གནདྷེ། ནཻ་ཝི་ཏྱཾ་པྲ་ཏིཙྪ་ཡེ་སྭཱ་ཧཱ། ཞེས་པས་མེ་ཏོག་
ལ་སོགས་པ་ཕུལ་ནས། ཨོཾ་བཛྲ་ཨ་ན་ལ། མ་ཧཱ་བྷུ་ཏ་ཛཱ་ལཱ་ཡ་བཛྲ་བ་བྷསྨི་ཀུ་རུ་སརྦ་དུཥཾ་ཧཱུཾ་
ཕཊ། དྲྀ་ཤྱ་ཛཿཧཱུྃ་བཾ་ཧོ༔ པུཎྱེ་ས་མ་ཡ་སྟེ། ས་མ་ཡ་ཧོཿཞེས་པའི་སྔགས་རྒྱ་ལནགསུམ་གྱིས་
དམ་ཚིག་བསྒྲགས་ལ། ལག་པ་གཉིས་ཁུ་ཚུར་གྱིས་ཕྱག་རྒྱ་གཉིས་སུ་བྱས་ཏེ། གཡས་དགང་
གཟར་དང་། གཡོན་བླུགས་གཟར་འཛིན་པས། མར་བླུགས་གཟར་བདུན་གྱིས་དགང་གཟར་
བཀང་ལ། ཐ་མའི་ཚེ་སྟེང་འོག་ཁ་སྦྱོར་བཞིན་པས། ལག་པ་གཉིས་པུས་མོའི་ནང་ལས་མི་འདའ་
བར་བྱས་ཏེ། དགང་བླུགས་གཡོན་བསྐོར་བས་མེ་ལྷའི་ཞལ་ཅུང་ཟད་གདངས་པར་ཕུལ་ནས་
གསལ་བར་བསམ་ཞིང་། མེའི་སྔགས་སྔ་མའི་མཐར་དགྲ་བགེགས་ཐམས་ཅད་བརླག་པར་
མཛོད་ཅིག་ཧཱུཾ་ཕཊ། ཅེས་པ་ལ་སོགས་པའམ། ༀ་མཱ་ར་ཡ་མཱ་ར་ཡ། ཀི་ལ་ཡ་ཀི་ལ་ཡ། སརྦ་ཤ་
434

༄༅། །བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
ཏུཾ་ནཤ་ཡ་ཧཱུཾ་ཕཊ། ཅེས་པ་ལན་གསུམ་གྱིས་ཞལ་དུ་བདུད་རྩི་དབུལ་ལོ། །དེ་ནས་རྫས་རྣམས་
སྔར་ལྟར་བསང་སྦྱངས་བྱས་ནས། དང་བོར་མར་དགང་བླུགས་གཅིག་ཕུལ་ལ། ཨོཾ་མཱ་ར་ཡ་ལ་
སོགས་པའི་སྔགས་དེ་ཉིད་ཀྱིས་འཆད་པར་འགྱུར་བའི་སྲེག་རྫ་ས་ཐམས་ཅད་རེ་རེ་ཞིང་ཉེར་
གཅིག་ལ་སོགས་པས་ཕུལ་ཏེ།
ནས་
སླར་ཡང་།
ས་
ཨགྣི་ཡེ་ཧཱུཾ། བདག་གམ་ཆེ་གེ་མོ་འཁོར་དང་བཅས་པའི་དགྲ་བགེགས་ཐམས་ཅད་བརླག་པར་
མཛད་དུ་གསོལ་ཧཱུཾ་ཕཊ། ཅེས་པ་ལ་སོགས་པས་བསྐུལ་ཏེ། ཨོཾ་བཛྲ་དྷིཀ་ཏེ་ཛཿཏེ་ཛ༔ སིད་དྷི་
སིད་དྷི་སཱ་དྷ་ཡ་སྭཱ་ཧཱ། ཞེས་པས་གཟི་བྱིན་བསྐྱེད་པར་བྱ་ཞིང་། ལྷ་དང་སྔགས་ལས་འོད་ཟེར་
དམར་ནག་མཚོན་ཆ་ལྟ་བུ་འཕྲོས་པས་བསྒྲུབ་བྱའི་དགྲ་བགེགས་ཐམས་ཅད་ཚར་བཅད་ནས་
ལས་སྔགས་ཀྱིས་བསང་ཆུ་དང་། བདུད་རྩིས་བསང་གཏོར་བྱས་ཏེ། སྔར་ལྟར་བསང་གཏོར་ལ་
སོགས་པ་ཕུལ་ནས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །མེ་ལྷའི་རྒྱལ་བོ་
མཁའ་འགྲོས་དབང་སྐུར་བ། །ཤེས་རབ་མཆོག་གིས་ཉོན་མོངས་ཐམས་ཅད་བསྲེག །དྲག་བྱེད་
མེ་ལྷ་ཉིད་ལ་རྣམ་པར་འདུད། །ཅེས་པའི་མཐར་ལས་སྔགས་ཀྱིས་འཐོར་འཐུང་བྱས་ཏེ། མེ་ལྷ་
ཉིད་མེ་འབར་བའི་རྣམ་པར་ཐིམ་པར་གྱུར། དེ་ནས་ཡེ་ཤེས་ཀྱི་མེ་ལྷ་མཆོད་པ་ནི། དད་པ་དང་
ནི་དམ་ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གི་མཆོད་པ་འདི་
བཞེས་ནས། །ཡེ་ཤེས་དངོས་གྲུབ་བསྩལ་དུ་གསོལ། །ཅེས་བརྗོད་ཅིང་ལག་པ་གཉིས་ཀྱི་ཁུ་ཚུར་
བསྡུས་པའི་སོར་མོ་རིམ་གྱིས་བཀྲོལ་ནས། མཐེ་བོང་གོང་མོའི་ཚིགས་བར་བར་སྦྱར་ཞིང་།
མཛུབ་མོ་ལྕགས་ཀྱུ་གཡབས་པས་སྤྱན་དྲངས་ཏེ། དྲིའི་དཀྱིལ་འཁོར་ལ་མེ་ཏོག་གཅིག་ཐབ་ཏུ་
དོར་བས། མེའི་དཀྱིལ་འཁོར་དུ་གཞུག་པར་བསམ་ཞིང་། ཛཿཧཱུཾ་བཾ་ཧོཿས་དགུག་པ་སོགས་
ནས་ཞོ་ཟན་དབུལ་བའི་བར་སྔར་བཞིན་བྱས་ཏེ། ཁྱད་པར་ལྷའི་ལྗགས་ལ་ཧཱུཾ་ལས་བྱུང་རྡོ་རྗེའི་
435

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འོད་ཀྱི་སྦུ་གུ་ཅན་གྱིས་གསོལ་བར་བསམ་ཞིང་། ཨོཾ་ཨགྣི་ཡེ་ཆེ་གེ་མོ་འཁོར་དང་བཅས་པའི་
དགྲ་བགེགས་ཐམས་ཅད་བརླག་པར་མཛོད་ཅིག་ཧཱུཾ་ཕཊ།
ཅེས་པ་ལ་སོགས་པ་དྲག་པོའི་
སྔགས་རེ་བརྗོད་ལ། ལྷ་ཐམས་ཅད་སོ་སོ་ནས་གསལ་བཏབ་སྟེ། ཡམ་ཤིང་དང་གཟར་བླུགས་
དང་། ཏིལ་ལ་སོགས་པ་ལན་བདུན་བདུན་ཕུལ་ནས། སླར་ཡང་མར་དགང་བླུག་གཅིག་དབུལ་
བར་བྱའོ། །དེ་ནས་བསང་སྦྱང་ནི། སྔར་གྱི་ཀི་ལ་ཡས་བྱ་ཞིང་ལས་སྔགས་ཀྱིས་བསང་གཏོར་
ཡང་བྱའོ། །
སྲེག་རྫས་འབུལ་བ་སོགས་ནི། དང་བོར་དགང་བླུགས་གཅིག་ཕུལ་ནས། ལྷ་སོ་སོའི་
སྔགས་རྣམས་ལན་རེ་བརྗོད་ཅིང་། ལྷ་ཐམས་ཅད་རེ་རེ་ནས་གསལ་བཏབ་སྟེ། སོ་སོའི་སྔགས་ཀྱི་
མཐར་ཤ་ཏྲཾ་མ་ར་ཡ་ཧཱུྃ་ཕཊ། ཅེས་པ་ལ་སོགས་པའི་སྔགས་ཀྱིས་ཏིལ་ནག་དང་། མེ་ཏོག་དྲི་ངན་
དང་། འབྲུ་ནག་པོ་དང་། ཕུབ་མ་དང་། དུག་དང་། སྐེ་ཚེ་དང་། ཚེར་མ་དང་། མི་རུས་དང་། ཤ་
ཆེན་དང་། ཚེར་མས་ཕུག་པའི་ཤ་དང་། ལིངྒའི་དུམ་བུ་རྣམས་དབུལ་ཞིང་། སླར་ཡང་མར་
དགང་བླུགས་རེ་ཕུལ་ཏེ། ཨོཾ་བཛྲ་དྷིཀ་ཨཉྙཾ་པྲ་ཏིཙཱ་ཡེ་སྭ་ཧྭ། ཞེས་པས་མཆོད་ཡོན་ཕུལ་ནས།
དྲག་པོའི་སྔགས་བརྗོད་པས་བསྐུལ་ལ། སྔར་ལྟར་མེ་ལྷ་གཟི་བྱིན་བསྐྱེད་པ་རྣམས་རེ་རེ་ལ་ཡང་
བྱ་ཞིང་། སྔགས་ཐམས་ཅད་ཀྱང་རྩུབ་ཅིང་དྲག་ལ་འབྲུག་སྒྲ་དྲག་པོ་གནམ་ལྕགས་འབེབས་པ་
འདྲ་བའི་དབྱངས་ཧཱུཾ་ཕཊ་དང་བཅས་པས་བཟླ་བར་བྱ་ལ། གཞན་ཡང་ཁུ་བའི་རྫས་ལས་གཞན་
པ་འབུལ་བ་ན། གཡས་ཁུ་ཚུར་སྙིང་གར་བཟུང་ཞིང་། གཡོན་པའི་མཐེབ་སྲིན་གྱིས་སྲེག་རྫས་
དབུལ་བར་བྱའོ། །དེ་ལྟར་སྦྱིན་སྲེག་བྱེད་པའི་ཚེ། བསྒྲུབ་བྱའི་གཟུགས་བརྙན་བྱས་པའི་སྙིང་
གར་མིང་སྤེལ་དང་བཅས་པ་བཅུག ལས་ཀྱི་ཁྲོ་བོ་ཕོ་མོ་རྣམས་རང་གི་སྣ་བུག་གཡས་ནས་ནང་
དུ་ཞུགས། གཤང་ལམ་ནས་ཐོན་ཏེ་མདོག་ནག་པོ་གྲི་གུག་དང་ལྕགས་ཀྱུ་ཐོགས་པར་གྱུར་ཏེ།
436

༄༅། །བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
༼ལུ)
གཟུགས་
ཕྱུང་ནས་བསྒྲུབ་བྱ་མེའི་དཀྱིལ་ན་གནས་པ་དེའི་སྙིང་ནས་ལྕགས་ཀྱུས་དྲངས་ཏེ།
བརྙན་ལ་བཅུག་ནས་ཁ་སྦྱོར་དབྱེ་བ་སྔོན་དུ་འགྲོ་བས་གྲི་གུག་གིས་དུམ་བུར་གཏུབས་ནས། ལྷ་
ཐམས་ཅད་ཀྱིས་གསོལ་བར་བསམ་ཞིང་། གཟུགས་བརྙན་གྱི་རྐང་བའམ་མགོ་ནས་བཅད་དེ་
སྲེག་རྫས་འབུལ་བ་སོགས་བྱའོ། །དེ་ནས་བསང་གཏོར་ལ་སོགས་པ་སྔར་ལྟར་ཕུལ་ཏེ། དེ་ནས་
ཡང་། ཨོྃ་བཛྲ་ཏརྨཱ་ལ་ཡ་སྭ་ཧཱས་སོ་རྩི་དང་། ཨོྃ་བཛྲ་ཝསྷ་སྭ་ཧྭས་གོས་ཟུང་གསར་བ་དང་།
ཨོཾ་བཛྲ་ཨ་ལཾ་ཀ་ར་སྭཱ་ཧཱས་རྒྱན་དང་། གཞན་ཡང་སྒྲུབ་ཐབས་སུ་བཤད་པ་ལྟར་ནང་མཆོད་ནས་
བསྟོད་པའི་བར་བྱའོ། །
རྗེས་ཀྱི་ཆོ་ག་ནི། བསང་སྦྱང་སྔོན་དུ་འགྲོ་བས། རྫས་ཀྱི་ལྷག་མ་དང་འཚམ་པར། ཡེ་
ཤེས་ཀྱི་ལྷ་རྣམས་ལ་སྲེག་བླུགས་གསུམ་མམ་བདུན་ལ་སོགས་པའི་སྦྱིན་སྲེག་ཕུལ་ནས། མཆོད་
ཡོན་ལ་སོགས་པ་སྔར་ལྟར་མཆོད་པར་བྱའོ། །དེ་ནས་ཡེ་ཤེས་པ་རྣམས་ལ་མཁའ་འགྲོའི་སྤྱི་
གཏོར་གྱི་ཆོ་ག་འབྲིང་བོས་གཏོར་མ་ཕུལ་ནས། དངོས་གྲུབ་བླང་ཞིང་བཟོད་པར་གསོལ་ཏེ།
རབ་ཏུ་གནས་པའི་རྟེན་ཡོད་ན་ཆོ་ག་ལྟར་རབ་ཏུ་གནས་པར་བྱས་ལ། ༀ་ཁྱེད་ཀྱིས་སེམས་ཅན་
དོན་ཀུན་མཛད། །ཅེས་པ་ལ་སོགས་པ་བརྗོད་ལ། ཨོཾ་ཨདྨ་ཀོ་ཏིཥྛ་ཧཱུྃ་ཕཊ་སྭཱ་ཧཱ། ཞེས་པའི་
སྔགས་རྒྱས་དབུགས་ནང་དུ་འཇུག་པ་དང་ལྷན་ཅིག་བདག་གི་ལུས་ལ་གཤེགས་སུ་གསོལ་བར་
བྱའོ། །དེ་ནས་འཇིག་རྟེན་པའི་མེ་ལྷ་ཡང་། དེ་ལྟར་སྲེག་རྫས་ཀྱི་མཆོད་པས་མཆོད་དེ། གཏོར་
མ་ལས་སྔགས་ཀྱིས་བསང་སྦྱང་བྱས་ནས། ཨོཾ་ཨཱཿཧཱུྃ་ཧ་ཧོ་ཧྲཱིཿས་བདུད་རྩིར་བྱིན་གྱིས་བརླབས་
ནས། ཨོཾ་ཨགྣི་ཡེ་ཨི་མཾ་བ་ལིཾ་གྲྀཧྞ་ཏུ། ཞེས་སོགས་ལན་གསུམ་གྱིས་ཕུལ་ཏེ། སྤྱན་དྲངས་པའི་
ཕྱག་རྒྱ་ལས་མཐེ་བོང་ཕྱིར་བརྐྱངས་ཏེ། གཙྪ་གཙྪ། ཞེས་པས་རང་གི་གནས་སུ་གཤེགས་པར་
བསམས་ནས། སྒྲུབ་ཐབས་ལྟར་བསྔོ་བ་དང་། སྨོན་ལམ་དང་། བཀྲ་ཤིས་དང་། གོ་ཆ་རྣམས་བྱ་
437

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཞིང་། དེ་ནས་མེ་ཞི་བར་གྱུར་པའོ། །སྤྱན་མའི་སྔགས་བཟླས་པའི་འོ་མས་མེ་བཅིལ་བར་བྱས་
ནས་རྡུལ་ཚོན་དང་། སོལ་བ་དང་། ཐལ་བ་ལ་སོགས་པ་བསྡུས་ཏེ། ལས་བུམ་ལ་སོགས་པར་
བླུགས་ནས། རྒྱ་མཚོར་འབབ་པའི་ཀླུང་དུ་དོར་བས་ཀླུ་དགའ་བར་བྱས་ལ། ལས་ཀྱི་རྗེས་སུ་
།ཆོ་ག་འདིས་དགྲ་བགེགས་ཚར་གཅོད་པ་ལ་སོགས་པ་དོན་ཐམས་ཅད་འགྲུབ་
བསྡུ་བར་བྱའོ།
བོ། །ཧེ་རུ་ཀ་མངོན་པར་འབྱུང་བའི་དྲག་པོའི་སྦྱིན་སྲེག་གི་ཆོ་ག་འབྲིང་བོའི་ལེའུ་སྟེ་བཅུ་
གཅིག་པའོ།། །།
ཧེ་རུ་ཀ་མངོན་འབྱུང་བའི་དྲག་པོའི་སྦྱིན་སྲེག་བསྡུས་པ་ནི། ཕལ་ཆེར་འབྲིང་བོ་དང་
འདྲ་བ་ལ། ཁྱད་པར་དྲིའི་དཀྱིལ་འཁོར་དུ་ཐུགས་ཀྱི་ཧེ་རུ་ཀ་ལྷ་ལྔའི་དཀྱིལ་འཁོར་གྱི་ལྷ་ལ་
སོགས་པ་རྣམས་སྐད་ཅིག་གིས་མངོན་སུམ་ལྟར་བསམས་ནས། མཆོད་པ་དང་། དངོས་གཞིའི་
སྐབས་སུ་བདུན་ནམ་ཉེར་གཅིག་ལ་སོགས་པ་དང་། གཞན་ཡང་། མར་དང་ཡམ་ཤིང་མ་
གཏོགས་པ། ཤ་ལ་སོགས་པའི་སྲེག་རྫ་ས་སྣ་གཅིག་གམ། གཉིས་སམ། གསུམ་མམ། བཞིའམ།
ལྔ་ལ་སོགས་པ་གང་ཡང་རུང་བས་ཀྱང་། རང་གི་རྒྱུད་ལས་གསུངས་པའི་ལས་ཚོགས་ལྟར་བྱའོ། །
ཧེ་རུ་ཀ་མངོན་པར་འབྱུང་བའི་དྲག་པོའི་སྦྱིན་སྲེག་བསྡུས་པའི་ལེའུ་སྟེ་བཅུ་གཉིས་པའོ།། །།
ཧེ་རུ་ཀ་མངོན་པར་འབྱུང་བའི་ལས་ཐམས་ཅད་པའི་སྦྱིན་སྲེག་ནི། ཕལ་ཆེར་རྒྱས་པ་ལ་
སོགས་དང་འདྲ་བ་ལ། རྒྱས་པའི་ཐབ་ཁུང་གྲུ་བཞི་བའི་ནང་དུ། བར་དུ་སོར་བཞི་ཡོད་པའི་རེ་
ཁྭ་ཟླུམ་སྐོར་གཉིས་ལས། ཕྱི་མ་གྲུ་བཞི་ལ་རེ་ཁྭ་དང་། ཟླུམ་སྐོར་ནང་མའི་དབུས་སུ་བར་ན་སོར་
གསུམ་ཡོད་པའི་གྲུ་གསུམ་གྱི་ཐིག་གཉིས་དང་། དབུས་སུ་རྡོ་རྗེ། ཤར་དུ་འཁོར་ལོ་ལ་སོགས་
པའི་མཚན་མ་དང་། ཐབ་ཀྱི་ཁ་ཁྱེར་ལ་ཡང་སོར་བཞིར་འཁོར་ལོ་ལ་སོགས་པའིམཚན་མ་བྱ་སྟེ།
ཞི་བའི་སྲེག་རྫས་རྣམས་ཞི་བའི་སྦྱིན་སྲེག་གི་ཆོ་གས་དེ་བཞིན་གཤེགས་པའི་རིགས་ལ་དབུལ།
438

༄༅། །བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
༼ལུ༽
རྒྱས་པའི་སྲེག་རྫས་རྣམས་རྒྱས་པའི་སྦྱིན་སྲེག་གི་ཆོ་གས་རིན་པོ་ཆེའི་རིགས་ལ་དབུལ། དབང་
གི་སྲེག་རྫས་རྣམས་དབང་གི་སྦྱིན་སྲེག་གི་ཆོ་གས་པདྨའི་རིགས་ལ་དབུལ། དྲག་པའི་སྲེག་རྫས་
རྣམས་དྲག་པོའི་སྦྱིན་སྲེག་གི་ཆོ་གས་ལས་ཀྱི་རིགས་ལ་དབུལ། ཐམས་ཅད་ཀྱི་ཕུད་བསྡུས་པ་ནི།
དང་བོར་ཆོ་ག་གང་ཡང་རུང་བས་དབུས་ཀྱི་རྡོ་རྗེ་འཆང་ལ་ཕུལ་བས། ལས་ཐམས་ཅད་འགྲུབ་
པར་འགྱུར་རོ། །ལས་ཐམས་ཅད་པའི་སྦྱིན་སྲེག་རྒྱས་པའི་ལེའུ་སྟེ་བཅུ་གསུམ་པའོ།། །།
དེའི་སྦྱིན་སྲེག་འབྲིང་བོ་ནི། ཆོ་གའི་ཆིངས་སྔར་དང་འདྲ་བ་ལ། ཁྱད་པར་དྲིའི་
དཀྱིལ་འཁོར་དུ་ཧེ་རུ་ཀ་ལྷ་ལྔའི་དཀྱིལ་འཁོར་གྱི་ལྷ་རྣམས་བསྐྱེད་ཅིང་། སྲེག་རྫས་ལ་སོགས་
པ་འབྲིང་བོའི་ཆོ་གས་དབུལ་ལོ། །ལས་ཐམས་ཅད་པའི་སྦྱིན་སྲེག་འབྲིང་བོའི་ཆོ་གའི་ལེའུ་སྟེ་
བཅུ་བཞི་བའོ།། །།
དེའི་སྦྱིན་སྲེག་བསྡུས་པ་ནི། ཕལ་ཆེར་འབྲིང་བོ་དང་འདྲ་བ་ལ། ཁྱད་པར་
དྲིའི་དཀྱིལ་འཁོར་དུ། དམ་ཚིག་ཧེ་རུ་ཀ་ལྷ་ལྔའི་དཀྱིལ་འཁོར་གྱི་ལྷ་ལ་སོགས་པ་རྣམས། སྐད་
ཅིག་གིས་ཡིད་ལ་མངོན་སུམ་ལྟར་བསམས་ནས། མཆོད་པ་དང་། དངོས་གཞིའི་སྐབས་སུ།
རྫས་རྣམས་བདུན་ནམ་ཉེར་གཅིག་ལ་སོགས་པ་དང་། གཞན་ཡང་མར་དང་། ཡམ་ཤིང་མ་
གཏོགས་པ། ཏིལ་ལ་སོགས་པའི་སྲེག་རྫས་གཅིག་གམ། གཉིས་སམ། གསུམ་མམ། བཞིའམ།
ལྔ་ལ་སོགས་པ་གང་ཡང་རུང་བས་ཀྱང་རང་གི་རྒྱུད་ལས་གསུངས་པའི་ལས་ཚོགས་ལྟར་བྱའོ། །
ལས་ཐམས་ཅད་པའི་སྦྱིན་སྲེག་བསྡུས་པའི་ལེའུ་སྟེ་བཅོ་ལྔ་བའོ།། །།
འདི་ཉིད་རྣམ་པར་ངེས་པ་ནི།
བདེ་མཆོག་རྩ་རྒྱུད་ལ་སོགས་པར་བཤད་ཟིན་
ཅིང་། ཁྱད་པར་ཧེ་རུ་ཀ་མངོན་པར་འབྱུང་བ་ལས། དེ་ནས་དངོས་གྲུབ་རྣལ་འབྱོར་ཆེ། །
སྦྱིན་སྲེག་ལས་ནི་རབ་སྒྲུབས་ལ། །དངོས་གྲུབ་ཀུན་གྱི་དབང་ཕྱུག་རྒྱལ། །སྦྱིན་སྲེག་གཉིས་མེད་
439

།བོ་དོང་པཎ་ཆེན་གྱི་གསུང་འབུམ་ཆེན་མོ།
དགང་བླུགས་ཀྱིས། །མཉམ་མེད་སྐལ་བཟང་དེ་ཡིས་ནི། །དངོས་གྲུབ་ཀུན་གྱི་སྐྱེ་བོ་སྟེ། །སྐྱེ
ཤི་དགའ་དང་མྱ་ངན་དབུལ། །མྱུར་བ་ཉིད་དུ་བརླག་པར་འགྱུར། །རྒྱལ་བོའི་དོན་དུ་སྒྲུབ་པ
བོས། །སྟོང་ཕྲག་བཅུ་ཡི་སྔགས་ནི་བཟླས། །ཕོ་ཉའི་སྟེང་དུ་གནས་ནས་ནི། །སྦྱིན་སྲེག་སྟོང་
ཕྲག་ལྔ་རུ་བྱ། །ཤ་ཆེན་དང་ནི་འོ་མར་གནས། །སྦྱིན་སྲེག་དགང་བླུགས་རིམ་པ་ཡིས། །དཔག་
ཚད་འབུམ་ཕྲག་བརྒྱ་ཡི་བར། །གཡོག་འཁོར་ཕུན་སུམ་ཚོགས་པར་འགྱུར། །དངོས་སྒྲུབ་ཆེན་
པོ་རྒྱལ་དབང་འགྱུར། །མ་ཉམས་ཀུན་ཏུ་ཁྱབ་ཅིང་འགྲོ། །ཞེས་པ་ལ་སོགས་པ་གསུངས་ཏེ།
རྒྱས་པར་མན་ངག་ལས་འཆད་དོ། །ཧེ་རུ་ཀ་མངོན་པར་འབྱུང་བའི་སྦྱིན་སྲེག་རྣམ་པར་ངེས་
པའི་ལེའུ་སྟེ་བཅུ་དྲུག་པའོ། །དཔལ་དེ་ཁོ་ནཉིད་འདུས་པ་ལས། ཧེ་རུ་ཀ་མངོན་པར་འབྱུང་
བའི་སྦྱིན་སྲེག་རིམ་པར་ཕྱེ་བ་སྟེ། སུམ་བརྒྱ་བཅུ་གསུམ་པ་དཔལ་དེ་ཁོ་ན་ཉིད་འདུས་པར་
རྫོགས་སོ།། །།
440

༄༅། །བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
ལུཉྩ